18. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 3 της 20 Δεκ. 1984/11 Ιαν. 1985 (ΦΕΚ Α΄  2) Ίδρυση Τοπικού Ιστορικού Αρχείου Ναυπλίου. Έχοντας υπόψη: 1.Τις διατάξεις: α.Των άρθρ. 23 έως 32 του Α.Ν. 2027/39 «περί αναδιοργανώσεως της Υπηρεσίας των Γενικών Αρχείων του Κράτους». β.Των άρθρ. 2, 3 και 5 του Ν.Δ. 216/1974 «περί συστάσεως του Υπουργείου Προεδρίας Κυβερνήσεως (ΦΕΚ 367/Α/1974). γ.Του Π.Δ. 941/77 «περί Οργανισμού του Υπουργείου Πολιτισμού και Επιστημών». 2.Την 160/1980 απόφαση του Δημοτικού Συμβουλίου Ναυπλίου «περί Ιδρύσεως Τοπικού Ιστορικού Αρχείου στο Ναύπλιο» που επικυρώθηκε με την αριθ. 17073/1981 Πράξη της Νομαρχίας Αργολίδας. 3.Την από 31.3.1981 πρόταση της Επιτροπής των Γενικών Αρχείων του Κράτους που διατυπώθηκε στο αριθ. 360/31.3.1981 πρακτικό. 4.Την 6059/26.1.84 κοινή απόφαση των Πρωθυπουργού και Υπουργού Εσωτερικών για μεταβίβαση αρμοδιοτήτων στους Υφυπουργούς Εσωτερικών. 5.Την 658/1984 Γνωμοδότηση του Συμβουλίου της Επικρατείας με πρόταση των Υπουργών Προεδρίας της Κυβέρνησης, Εσωτερικών και Πολιτισμού και Επιστημών, αποφασίζουμε: Άρθρ.1.-1.Ιδρύεται στο Ναύπλιο Τοπικό Ιστορικό Αρχείο Ναυπλίου, που υπάγεται στο Υπουργείο Πολιτισμού και Επιστημών και εξαρτάται από τα Γενικά Αρχεία του Κράτους, ως αποκεντρωμένη υπηρεσία αυτών. 2.Η στέγαση, συντήρηση και λειτουργία του Ιδρυομένου Ιστορικού Αρχείου βαρύνει, σύμφωνα με τις διατάξεις του άρθρ. 26 του Α.Ν. 2027/39, το Δήμο Ναυπλίου. Άρθρ.2.-Στο Τοπικό Ιστορικό Αρχείο Ναυπλίου συνιστάται εποπτική Επιτροπή, σύμφωνα με τις διατάξεις του άρθρ. 29 του Α.Ν. 2027/39, όπως συμπληρώθηκε με τις διατάξεις της παρ. 2 του άρθρ. 4 του Νόμ. 1232/82 «επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/1964 και άλλες διατάξεις» (ΦΕΚ 22/Α). Άρθρ.3.-1.Στο παραπάνω ιδρυόμενο Αρχείο θα μεταβιβασθούν όλα τα ιστορικά έγγραφα που φυλάσσονται στην περιοχή Ναυπλίου ή αλλαχού κατά πρώτο λόγο, ως και διάφορα αρχεία που θα παραχωρηθούν από Δημόσιες Εκκλησιαστικές ή Δημοτικές και Κοινοτικές αρχές ή και από ιδιώτες τα οποία χαρακτηρίζονται ως δημόσια αρχεία όπως ορίζουν οι διατάξεις του άρθρ. 2 του Α.Ν. 2027/39 και έχουν σχέση με την Ιστορία της Περιοχής Ναυπλίου. 2.Η επιλογή των ιστορικών αυτών εγγράφων και κειμηλίων θα πραγματοποιηθεί από Τριμελή Επιτροπή που θα συγκροτηθεί με απόφαση του Υπουργού Πολιτισμού και Επιστημών και θα αποτελείται από το Διευθυντή των Γενικών Αρχείων του Κράτους ή αντιπρόσωπο αυτού, ένα Δημοτικό υπάλληλο και ένα λόγιο φιλόλογο  καθηγητή ή και ιδιώτη Ιστορικό, των δύο τελευταίων προτεινομένων από τον οικείο Νομάρχη. 